AIŠKINAMASIS RAŠTAS

Dėl Molėtų rajono savivaldybės tarybos 2021 m. rugsėjo 30 d. sprendimo Nr. 217 „Dėl Molėtų rajono savivaldybės finansinės paramos jaunoms šeimoms pirmajam būstui įsigyti teikimo tvarkos aprašo patvirtinimo“ pakeitimo

1. Parengto tarybos sprendimo projekto tikslai ir uždaviniai:

Sprendimo projekto tikslas – pakeisti Molėtų rajono savivaldybės finansinės paramos jaunoms šeimoms pirmajam būstui įsigyti teikimo tvarkos aprašą (toliau - Aprašas).

1. Siūlomos teisinio reguliavimo nuostatos:

Šiuo sprendimu patvirtinamas Aprašas, kuris nustato finansinės paramos jaunoms šeimoms, įsigyjančioms pirmąjį būstą Molėtų rajono savivaldybės teritorijoje, teikimo sąlygas, tvarką ir finansavimo dydžius.

1. Laukiami rezultatai:

Pakeistame Apraše bus nustatyti didesni skiriamos finansinės paramos dydžiai. Tikėtina, kad didesnė parama skatins jaunas šeimas kurtis Molėtų rajono savivaldybėje.

4. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės taryba 2021 m. rugsėjo 30 d. sprendimu Nr. B1-217 „Dėl Molėtų rajono savivaldybės finansinės paramos jaunoms šeimoms pirmajam būstui įsigyti teikimo tvarkos aprašo patvirtinimo“ patvirtino Molėtų rajono savivaldybės finansinės paramos jaunoms šeimoms pirmajam būstui įsigyti teikimo tvarkos aprašą. Per šį laikotarpį stipriai išaugo infliacija, tarpbankinės EURIBOR palūkanų normos, todėl padidinti finansinės paramos dydžiai palengvins jaunoms šeimoms kūrimąsi Molėtų rajone.

Savivaldybės administracija nuo 2018 m. įgyvendina Molėtų rajono savivaldybės finansinės paramos (buvusi paskata) jaunoms šeimoms pirmajam būstui įsigyti programą. Per 2018-2023 m. laikotarpį parama pasinaudojo 76 šeimos, kurioms išmokėta 378831,30 Eur.